CELEX: 32015R2252
Language: da
Date: 2015-09-30 00:00:00
Title: Kommissionens delegerede forordning (EU) 2015/2252 af 30. september 2015 om ændring af delegeret forordning (EU) 2015/288 for så vidt angår den periode, hvor ansøgninger om støtte fra Den Europæiske Hav- og Fiskerifond er uantagelige

5.12.2015   
            
            
               DA
            
            
               Den Europæiske Unions Tidende
            
            
               L 321/2
            
         KOMMISSIONENS DELEGEREDE FORORDNING (EU) 2015/2252
   af 30. september 2015
   om ændring af delegeret forordning (EU) 2015/288 for så vidt angår den periode, hvor ansøgninger om støtte fra Den Europæiske Hav- og Fiskerifond er uantagelige
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 508/2014 af 15. maj 2014 om Den Europæiske Hav- og Fiskerifond og om ophævelse af Rådets forordning (EF) nr. 2328/2003, (EF) nr. 861/2006, (EF) nr. 1198/2006 og (EF) nr. 791/2007 samt Europa-Parlamentets og Rådets forordning (EU) nr. 1255/2011 (1), særlig artikel 10, stk. 4, og
   ud fra følgende betragtninger:
   
               (1)
            
            
               For at nå målene med Den Fælles Fiskeripolitik (FFP) og for at varetage Unionens og dens skatteyderes økonomiske interesser bør operatører, der i en given periode inden indsendelse af en ansøgning om økonomisk støtte har begået alvorlige overtrædelser, strafbare handlinger eller svig som omhandlet i artikel 10 i forordning (EU) nr. 508/2014, ikke modtage økonomisk støtte fra Den Europæiske Hav- og Fiskerifond (EHFF).
            
         
               (2)
            
            
               I medfør af artikel 10, stk. 1, og 3, i forordning (EU) nr. 508/2014 bør visse ansøgninger indgivet af operatører om støtte fra Den Europæiske hav- og Fiskerifond være uantagelige i en bestemt periode. Sådanne ansøgninger er bl.a. uantagelige i tilfælde, hvor der er blevet ansøgt om støtte i medfør af afsnit V, kapitel II, i forordningen for så vidt angår bæredygtig udvikling af akvakultur, og hvor de kompetente myndigheder har fastslået, at den berørte operatør har begået en eller flere af de miljømæssige overtrædelser, der er fastsat i artikel 3 og 4, i Europa-Parlamentets og Rådets direktiv 2008/99/EF (2). I medfør af artikel 10, artikel 4, litra a), og b), i forordning (EU) nr. 508/2014 fastsætter Kommissionen ved en delegeret retsakt den periode, hvor ansøgninger er uantagelige, samt start- og slutdatoer for denne.
            
         
               (3)
            
            
               Kommissionens delegerede forordning (EU) 2015/288 (3) fastsætter den uantagelighedsperioden samt dens relevante start- og slutdatoer i tilfælde, hvor operatørerne har udført en eller flere af de overtrædelser, der henvises til i artikel 10, stk. 1, litra a) og b), og stk. 3, i forordning (EU) nr. 508/2014.
               I overensstemmelse med artikel 10, stk. 1, litra d), i forordning (EU) nr. 508/2014 er det ligeledes nødvendigt at fastsætte regler for beregning af uantagelighedsperiodernes varighed samt de relevante start- og slutdatoer for ansøgninger om støtte i medfør af forordningens afsnit V, kapitel II. Disse ansøgningers uantagelighed skal bidrage til at sikre bedre overholdelse af den eksisterende lovgivning vedrørende beskyttelse af miljøet.
            
         
               (4)
            
            
               Ved direktiv 2008/99/EF fastsættes strafferetlige foranstaltninger for at sikre en mere effektiv miljøbeskyttelse. I direktivets artikel 3 findes en liste over handlinger, der er strafbare i medfør af strafferetten, når disse er ulovlige i medfør af direktivet og udføres forsætligt eller i det mindste groft uagtsomt. I medfør af direktivets artikel 4 skal medlemsstaterne sikre, at tilskyndelse og medvirken til forsætlig udførelse af overtrædelserne i artikel 3 er strafbart i medfør af strafferetten.
            
         
               (5)
            
            
               For at sikre proportionaliteten skal sager, hvor en operatør har begået en overtrædelse som følge af grov uagtsomhed og forsætlige overtrædelser, resultere i uantagelighedsperioder af varierende længde. Af samme årsag er det også hensigtsmæssigt at fastsætte regler, der tager højde for skærpende og formildende omstændigheder i forbindelse med beregningen af uantagelighedsperioden.
            
         
               (6)
            
            
               For at sikre proportionaliteten bør overtrædelser, der har varet i mere end et år, medføre længere uantagelighedsperioder.
            
         
               (7)
            
            
               I overensstemmelse med artikel 10, stk. 1, litra d), i forordning (EU) nr. 508/2014, er en operatørs ansøgning om støtte fra EHFF i medfør af afsnit V, kapitel II i nærværende forordning uantagelig i mindst et år, hvis den kompetente myndighed har fastslået, at operatøren har begået en af de overtrædelser, der fastsættes i artikel 3 og 4 i direktiv 2088/99/EF. Ved beregningen af uantagelighedsperioderne bør der, eftersom forordning (EU) nr. 508/2014 gælder fra 1. januar 2014, kun tages højde for overtrædelser, der er begået fra 1. januar 2013.
            
         
               (8)
            
            
               For at sikre effektiv miljøbeskyttelse i tilfælde, hvor en operatørs ansøgning er uantagelig på grund af de miljømæssige overtrædelser i artikel 3 og 4 i direktiv 2008/99/EF, bør alle denne operatørs ansøgninger i henhold til afsnit V, kapitel II, i forordning (EU) nr. 508/2014 være uantagelige. For at sikre proportionaliteten er det relevant at fastsætte regler for revision af uantagelighedsperioder i tilfælde, hvor en operatør har begået yderligere overtrædelser i perioden. Af samme årsag er det også hensigtsmæssigt, at uantagelighedsperioden bliver forlænget, hvis en operatør gentager en overtrædelse.
            
         
               (9)
            
            
               Delegeret forordning (EU) 2015/288 bør derfor ændres i overensstemmelse hermed.
            
         
               (10)
            
            
               For at gøre det muligt straks at anvende foranstaltningerne i nærværende forordning, i betragtning af hvor vigtigt det er at sikre en ensartet og lige behandling af operatørerne i alle medlemsstaterne fra begyndelsen af programmeringsperioden, bør forordningen træde i kraft dagen efter offentliggørelsen og anvendes fra den første dag i støtteberettigelsesperioden for EHFF, dvs. fra den 1. januar 2014 —
            
         VEDTAGET DENNE FORORDNING:
   Artikel 1
   I delegeret forordning (EU) 2015/288 foretages følgende ændringer:
   
               1)
            
            
               Artikel 1 affattes således:
               »Artikel 1
               Genstand og anvendelsesområde
               Denne forordning finder anvendelse på ansøgninger om EHFF-støtte og fastlægger den periode, hvor sådanne ansøgninger, der er indgivet af operatører, der har foretaget de handlinger, der er omhandlet i artikel 10, stk. 1, litra a), b) og d), i forordning (EU) nr. 508/2014 eller i samme forordnings artikel 10, stk. 3, er uantagelige (»uantagelighedsperioden«).«
            
         
               2)
            
            
               Som artikel 4a indsættes:
               »Artikel 4a
               Ansøgninger er uantagelige, hvis operatørerne har begået miljømæssige overtrædelser
               1.   Hvis en kompetent myndighed i sin første officielle afgørelse har fastslået, at en operatør har begået en af de overtrædelser, der er omhandlet i artikel 3 i Europa-Parlamentets og Rådets direktiv 2008/99/EF (4), er denne operatørs ansøgninger om støtte fra EHFF i medfør af afsnit V, kapitel II, i forordning (EU) nr. 508/2014 uantagelige:
               
                           a)
                        
                        
                           i 12 måneder, hvis der er tale om grov uagtsomhed eller
                        
                     
                           b)
                        
                        
                           i 24 måneder, hvis der er tale om en forsætlig handling.
                        
                     2.   Hvis en kompetent myndighed i en afgørelse har fastslået, at en operatør har begået en af de overtrædelser, der er omhandlet i artikel 4 i direktiv 2008/99/EF, er denne operatørs ansøgninger om støtte fra EHFF i medfør af afsnit V, kapitel II, i forordning (EU) nr. 508/2014 uantagelige i 24 måneder.
               3.   Uantagelighedsperioden forlænges med 6 måneder, hvis den offentlige myndighed i sin afgørelse som omhandlet i stk. 1 og 2:
               
                           a)
                        
                        
                           specifikt har henvist til skærpende omstændigheder eller
                        
                     
                           b)
                        
                        
                           har fastslået, at en overtrædelse, som operatøren har begået, har stået på længere end et år.
                        
                     4.   Hvis perioden varer mindst 12 måneder i alt, reduceres uantagelighedsperioden med 6 måneder, hvis den kompetente myndighed udtrykkeligt har påpeget formildende omstændigheder i sin afgørelse som omhandlet i stk. 1 eller 2.
               5.   Startdatoen for uantagelighedsperioden er datoen for en kompetent myndigheds første officielle afgørelse, der fastslår, at der er begået en eller flere overtrædelser, som omhandlet i artikel 3 og 4 i direktiv 2008/99/EF.
               6.   Ved beregning af uantagelighedsperioden tages der kun hensyn til overtrædelser, der er begået fra og med den 1. januar 2013, og som der er truffet afgørelse om som omhandlet i underafsnittet ovenfor fra og med samme dato.
               7.   Hvis en operatørs ansøgning er uantagelig i medfør af stk. 1 og 2, er samtlige denne operatørs ansøgninger i medfør af afsnit V, kapitel II, i forordning (EU) nr. 508/2014 uantagelige.
               
                  (4)  Europa-Parlamentets og Rådets direktiv 2008/99/EF af 19. november 2008 om strafferetlig beskyttelse af miljøet (EUT L 328 af 6.12.2008, s. 28).«"
						
            
         
               3)
            
            
               Artikel 9 ændres således:
               
                           a)
                        
                        
                           Følgende indsættes som litra d) og e):
                           
                                       »d)
                                    
                                    
                                       forlænges med følgende tidsrum for hver yderligere overtrædelse som omhandlet i artikel 3 i direktiv 2008/99/EF, og som operatøren har begået i uantagelighedsperioden:
                                       
                                                   i)
                                                
                                                
                                                   12 måneder, hvis den yderligere overtrædelse er begået med grov uagtsomhed
                                                
                                             
                                                   ii)
                                                
                                                
                                                   24 måneder, hvis den yderligere overtrædelse er begået forsætligt
                                                
                                             
                                 
                                       e)
                                    
                                    
                                       forlænges med 24 måneder for hver yderligere overtrædelse som omhandlet i artikel 4 i direktiv 2008/99/EF, som operatøren har begået i uantagelighedsperioden.«
                                    
                                 
                     
                           b)
                        
                        
                           Som stk. 2 indsættes følgende:
                           »Hvis den yderligere overtrædelse som omhandlet i stk. 1, litra d) og e), er den samme type miljømæssige overtrædelse, som forårsagede uantagelighedsperioden, eller hvis den allerede har afstedkommet revision heraf, øges forlængelsen af uantagelighedsperioden, der skyldes denne overtrædelse som omhandlet i stk. 1, litra d) og e), med yderligere 6 måneder.«
                        
                     
         Artikel 2
   Ikrafttrædelse
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 1. januar 2014.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. september 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 149 af 20.5.2014, s. 1.
   
      (2)  Europa-Parlamentets og Rådets direktiv 2008/99/EF af 19. november 2008 om strafferetlig beskyttelse af miljøet (EUT L 328 af 6.12.2008, s. 28).
   
      (3)  Kommissionens delegerede forordning (EU) 2015/288 af 17. december 2014 om supplerende bestemmelser til Europa-Parlamentets og Rådets forordning (EU) nr. 508/2014 om Den Europæiske Hav- og Fiskerifond for så vidt angår den periode, hvor støtteansøgninger er uantagelige, samt start- og slutdato for nævnte periode (EUT L 51 af 24.2.2015, s. 1).